**פריז סן-ז'רמן נשים** (בצרפתית: **Paris Saint-Germain Féminines**) הוא מועדון כדורגל נשים מפריז, צרפת.

מאז 2001, משחקת הקבוצה בליגת העל הצרפתית ונכון ל-2021 היא אלופת צרפת. לזכות הקבוצה שתי סגנויות ליגת האלופות, שמונה סגנויות צרפת ושני גביעי מדינה.

היסטוריה בזירה המקומית
----------------------

הקבוצה הוקמה ב-1971 כחלק ממועדון הכדורגל של פריז סן-ז'רמן. בשנת 1979 העפילה הקבוצה לראשונה לליגת העל, אך לא ביססה את עצמה וחזרה לליגה השנייה ב-1982. במהלך שנות ה-80 וה-90 הקבוצה עלתה וירדה בתדירות גבוהה מהליגה השנייה לראשונה, ולהפך. מצבה התייצב בשנת 2001, אז עלתה הקבוצה ליגה ונשארה בה עד היום.

בשנת 2008 העפילה הקבוצה בפעם הראשונה לגמר הגביע הצרפתי, אך הפסידה 0–3 לאולימפיק ליון. שנתיים לאחר מכן היא כבר זכתה בתואר, לאחר ניצחון 0–5 בגמר על מונפלייה.

בשנת 2011 סיימה סן-ז'רמן במקום השני בליגה, בעוד קשרית הקבוצה אליס בוסגליה, זכתה בפרס שחקנית השנה בצרפת והפכה לשחקנית הראשונה מפריז סן-ז'רמן שזוכה בפרס זה. במהלך עשור זה זכתה הקבוצה 8 פעמים בסגנות האליפות לאולימפיק ליון ששמרה על התואר לאורך כל העשור. בתקופה זו הגיעה עוד 4 פעמים לגמר הגביע ואף זכתה בגביע השני בתולדותיה בשנת 2018.

בעונת 2021/2020 זכתה הקבוצה לראשונה בתולדותיה באליפות היסטורית כשהקדימה את אולימפיק ליון בנקודה אחת. במהלך העונה, הנחילה הקבוצה הפסד ליגה ראשון לאולימפיק ליון לאחר רצף של 80 משחקים ללא הפסד. בתום העונה, בנוסף לאליפות זכתה מארי אנטואנט קטוטו בתואר מלכת השערים, קדידיאטו דיאני נבחרה לשחקנית העונה, כריסטיאן אנדלר לשוערת העונה, סנדי באלטימור לתגלית העונה ואוליבר אשוואפני למאמן העונה.

בליגת האלופות
-------------

בסוף עונת 2015 הגיעה הקבוצה להישג השיא שלה - גמר ליגת האלופות - המפעל היוקרתי ביותר למועדוני נשים בכדורגל האירופי. בגמר עצמו, שנערך מול 17,147 צופים בברלין, הפסידה הקבוצה 1–2 לפרנקפורט, אך היא ביססה את עצמה כאחת מהקבוצות המובילות ביבשת.

הקבוצה חזרה על הישג זה גם בעונת 2017/2016 שבה הפסידה בגמר לאולימפיק ליון בבעיטות הכרעה לאחר שהמשחק הסתיים בתוצאה 0-0 לאחר הארכה.

תארים
-----

נכון לסוף עונת 2020/21:

* **ליגת העל הצרפתית** (1): 2020/2021
* **הגביע הצרפתי**‏ (2): 2010, 2018
* **הליגה הצרפתית השנייה** (1): 2000/2001

סגל נוכחי
---------

**מעודכן ל-30 בינואר 2021**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוערת | שרלוט וול  |
| 2 | צרפתצרפת | מגנה | בנדיקט סימון  |
| 4 | פוליןפולין | מגנה | פאולינה דודק  |
| 5 | ארצות הבריתארצות הברית | מגנה | אלנה קוק  |
| 6 | ברזילברזיל | קשרית | לואנה  |
| 7 | שווייץשווייץ | חלוצה | רמונה בכמן  |
| 8 | צרפתצרפת | קשרית | גרייס גיורו  |
| 9 | צרפתצרפת | חלוצה | מארי אנטואנט קטוטו  |
| 10 | דנמרקדנמרק | חלוצה | נדיה נדים (קפטנית)  |
| 11 | צרפתצרפת | חלוצה | קדידיאטו דיאני  |
| 12 | קנדהקנדה | מגנה | אשלי לורנס  |

 |  | 

| מס' |  | עמדה | שם |
| --- | --- | --- | --- |
| 13 | גרמניהגרמניה | קשרית | שרה דבריץ  |
| 14 | ספרדספרד | מגנה | אירן פרדס (קפטנית)  |
| 16 | צ'ילהצ'ילה | שוערת | כריסטיאן אנדלר  |
| 18 | צרפתצרפת | קשרית | לורינה פייזר  |
| 20 | צרפתצרפת | מגנה | פרלה מורוני  |
| 21 | צרפתצרפת | קשרית | סנדי באלטימור  |
| 22 | דנמרקדנמרק | חלוצה | סאי בראן  |
| 23 | קנדהקנדה | חלוצה | ג'ורדין הויטמה  |
| 24 | ברזילברזיל | קשרית | פורמיגה  |
| 30 | ארצות הבריתארצות הברית | שוערת | אריאנה קריסקיונה  |
| 40 | צרפתצרפת | שוערת | אליס פינגו  |

 |

שחקניות מפורסמות
----------------

* ברזילברזיל כריסטיאן רוזריה
* ברזילברזיל קאטיה
* גרמניהגרמניה פטמירה אלושי
* גרמניהגרמניה אניה מיטאג

ראו גם
------

* פריז סן-ז'רמן

קישורים חיצוניים
----------------

ויקישיתוף מדיה וקבצים בנושא **פריז סן-ז'רמן** בוויקישיתוף
* אתר האינטרנט הרשמי של פריז סן-ז'רמן

* פרופיל, באתר Soccerway

הערות שוליים
------------

1. ↑  אחרי רצף של 80 משחקים: הקבוצה הטובה בעולם הפסידה, 22 בנובמבר 2020